3.4.84 Επίσημη Εφημερίδα των Ευρωπαϊκών Κοινοτήτων Αριθ. C 92/3 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση απόφασης του Συμβουλίου για τη σύναψη σύμβασης μεταξύ της Ευρωπαϊκής Οικονο­
μικής Κοινότητας και της Υπηρεσίας Αρωγής και Έργων των Ηνωμένων Εθνών για τους 
πρόσφυγες της Παλαιστίνης (UNRWA) σχετικά με την παροχή βοήθειας στους πρόσφυγες στις 
χώρες της Μέσης Ανατολής 
COM(84) 113 τελικό 
(Υποβληθείσα από την Επιτροπή στο Συμβούλιο στις 9 Μαρτίου 1984) 
(84/C 92/03) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 
και 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι η σύμβαση που έχει συναφθεί με την Υπηρεσία Αρωγής και Έργων των Ηνωμένων Εθνών 
για τους πρόσφυγες της Παλαιστίνης (UNRWA) σχετικά με την παροχή βοήθειας στους πρό­
σφυγες στις χώρες της Μέσης Ανατολής, η οποία εγκρίθηκε στις 21 Δεκεμβρίου 1981 (') και 
τροποποιήθηκε στις 21 Δεκεμβρίου 1982 (2), έπαυσε να ισχύει στις 31 Δεκεμβρίου 1983' 
ότι πρέπει να συναφθεί με την UNRWA νέα σύμβαση, έτσι ώστε η κοινοτική βοήθεια να 
εξακολουθήσει να παρέχεται ως αναπόσπαστο μέρος μιας γενικότερης δράσης που να χαρα­
κτηρίζεται από κάποια συνέχεια, 
ΑΠΟΦΑΣΙΖΕΙ: 
Άρθρο Ι 
Η σύμβαση μεταξύ της Ευρωπαϊκής Οικονομικής Κοινότητας και της Υπηρεσίας Αρωγής και 
Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με την 
παροχή βοήθειας στους πρόσφυγες στις χώρες της Μέσης Ανατολής εγκρίνεται εξ ονόματος 
της Κοινότητας. 
Το κείμενο της σύμβασης επισυνάπτεται στην παρούσα απόφαση. 
Άρθρο 2 
1. Τα ζητήματα που σχετίζονται με το πρόγραμμα βοήθειας της ΕΟΚ στην UNRWA εξετά­
ζονται σύμφωνα με τη διαδικασία που καθορίζεται στα άρθρα 5 και 6 γ του κανονισμού 
(ΕΟΚ) αριθ. 3331/82 του Συμβουλίου (3). 
(·) ΕΕ αριθ. L 392 της 31. 12. 1981, σ. 4. 
Ο ΕΕ αριθ. L 371 της 30. 12. 1982, σ. 42. 
Ο ΕΕ αριθ. L 352 της 14. 12. 1982, σ. 1. 
Αριθ. C 92/4 Επίσημη Εφημερίδα των Ευρωπαϊκών Κοινοτήτων 3.4.84 
2. Τα ζητήματα που προκύπτουν από την εφαρμογή της σύμβασης εξετάζονται από την 
Επιτροπή από κοινού με την UNRWA. 
Άρ^ρο 3 
Ο Πρόεδρος του Συμβουλίου εξουσιοδοτείται να ορίσει τα αρμόδια άτομα που θα υπογρά­
ψουν τη σύμβαση με δεσμευτικό αποτέλεσμα για την Κοινότητα. 
ΣΥΜΒΑΣΗ 
μεταξύ της Ευρωπαϊκής Οικονομικής Κοινότητας και της Υπηρεσίας Αρωγής και Έργων των 
Ηνωμένων Εθνών για τους πρόσφυγες της Παλαιστίνης (UNRWA) σχετικά με την παροχή 
βοήθειας στους πρόσφυγες στις χώρες της Μέσης Ανατολής 
ΆρΦρο 1 
Η Ευρωπαϊκή Οικονομική Κοινότητα, καλούμενη στο 
εξής «η Κοινότητα», επιθυμώντας τη συνέχιση του προ­
γράμματος της για την παροχή βοήθειας στους πρό­
σφυγες της Παλαιστίνης, συνάπτει την παρούσα σύμ­
βαση με την Υπηρεσία Αρωγής και Έργων των 
Ηνωμένων Εθνών για τους πρόσφυγες της Παλαιστίνης, 
καλούμενη στο εξής «UNRWA», προκειμένου να επιβε­
βαιώσει τη δέσμευση της για ένα πρόγραμμα βοήθειας 
στην UNRWA. Η βοήθεια αυτή θα πάρει τη μορφή συνει­
σφορών σε είδος και σε χρήμα για μια περίοδο τριών 
ετών για τα ακόλουθα προγράμματα της UNRWA: 
— το εκπαιδευτικό πρόγραμμα, 
— το πρόγραμμα διανομής μερίδων σε ειδικές περιπτώ­
σεις εξαιρετικής ανάγκης, 
— το πρόγραμμα διατροφής στα εκπαιδευτικά κέντρα, 
— το πρόγραμμα συμπληρωματικής διατροφής. 
Άρΰρο 2 
Βοήθεια για το εκπαιδευτικό πρόγραμμα 
1. Η Κοινότητα καταβάλλει κάθε χρόνο στην 
UNRWA χρηματική συνεισφορά για την κάλυψη του 
κόστους του εκπαιδευτικού προγράμματος της. Το 
γεγονός αυτό θα επισημοποιείται με ανταλλαγή επι­
στολών ετησίως μεταξύ της Κοινότητας και της 
UNRWA. Το μέγεθος της συνεισφοράς αυτής είναι το 
εξής: 
για το 1984: 16 εκατ. ECU, 
για το 1985: 17 εκατ. ECU, 
για το 1986: 18 εκατ. ECU. 
2. Η UNRWA υποβάλλει κάθε χρόνο στην Κοινότητα 
έκθεση με ποιο τρόπο χρησιμοποιήθηκε η κοινοτική συ­
νεισφορά. Η UNRWA παρέχει στην Κοινότητα όλα τα 
στοιχεία σχετικά με την εφαρμογή του εκπαιδευτικού 
προγράμματος, όπου περιλαμβάνονται αναλυτικοί απο­λογισμοί των δαπανών, προϋπολογιστικές εκτιμήσεις 
των μελλοντικών δαπανών και τα ετήσια στατιστικά 
στοιχεία της UNRWA-UNESCO-τμήμα εκπαίδευσης. 
3. Η UNRWA ενημερώνει την Επιτροπή για οποιαδή­
ποτε σχεδιαζόμενη σημαντική αλλαγή στις εκπαιδευ­
τικές υπηρεσίες που παρέχονται από αυτήν. 
4. Στην περίπτωση σημαντικών αλλαγών στις εκπαι­
δευτικές υπηρεσίες που παρέχονται από την UNRWA 
κατά τη διάρκεια της περιόδου ισχύος της σύμβασης 
αυτής, η Κοινότητα επιφυλάσσεται του δικαιώματος της 
να καθορίζει ποια ειδική δραστηριότητα στα πλαίσια 
του εκπαιδευτικού ή άλλου προγράμματος που διοργανώ­
νεται από την UNRWA πρέπει να επωφελείται από την 
συνεισφορά της Κοινότητας. 
Άρ&ρο 3 
Βοήθεια για τα προγράμματα διατροφής 
1. Η Κοινότητα παρέχει επισιτιστική βοήθεια σε είδος 
ή σε χρήμα στα ακόλουθα προγράμματα της UNRWA: 
το πρόγραμμα διανομής μερίδων για ειδικές περιπτώσεις 
εξαιρετικών αναγκών, το πρόγραμμα διατροφής στα 
εκπαιδευτικά κέντρα, και τα προγράμματα συμπληρωμα­
τικής διατροφής. 
2. Το μέγεθος και το περιεχόμενο της κοινοτικής συ­
νεισφοράς στα προγράμματα αυτά και οι προϋποθέσεις 
υπό τις οποίες δίνεται η βοήθεια αυτή καθορίζονται 
κάθε χρόνο αφού ληφθούν υπόψη οι ανάγκες της 
UNRWA και ύστερα από διαβουλεύσεις μεταξύ της Κοι­
νότητας και της UNRWA, και θα επισημοποιούνται με 
ανταλλαγή επιστολών. 
3. Τα προϊόντα που αγοράζονται από την UNRWA με 
την κοινοτική βοήθεια κατά τη διάρκεια της περιόδου 
ισχύος της σύμβασης αυτής περιλαμβάνουν το κορν 
μπηφ, τον τοματοπολτό, το burghol, το τσάι και τα νωπά 
οπωροκηπευτικά, τα οποία πρέπει να αγοράζονται στην 
αγορά της Κοινότητας ή σε αγορά αναπτυσσόμενης 
χώρας. 
3.4.84 Επίσημη Εφημερίδα των Ευρωπαϊκών Κοινοτήτων Αριθ. C 92/5 
4. Η Κοινότητα παρέχει τις ακόλουθες χρηματικές 
συνεισφορές στην UNRWA για τα προγράμματα δια­
τροφής: 
— ειδικό ποσό ανά τόνο προϊόντος που δίνεται στην 
UNRWA από την Κοινότητα στα πλαίσια των 
μερίδων για ειδικές περιπτώσεις εξαιρετικών 
αναγκών και των προγραμμάτων διατροφής στα 
εκπαιδευτικά κέντρα για την κάλυψη των εξόδων 
μεταφοράς και διανομής, 
— χρηματικό ποσό στα πλαίσια του προγράμματος 
συμπληρωματικής διατροφής για να χρησιμοποιηθεί 
ως συνεισφορά στο κόστος λειτουργίας του προγράμ­
ματος. 
5. Οι ποσότητες των προϊόντων που παρέχονται επι­
πλέον των απαιτήσεων για κάθε χρόνο πρέπει να χρησι­
μοποιούνται αποκλειστικά σε άλλα προγράμματα της 
UNRWA. Οποιαδήποτε χρηματική καταβολή επιπλέον 
των απαιτήσεων πρέπει να μεταφέρεται στο γενικό προ­
ϋπολογισμό της UNRWA, με την προϋπόθεση της 
έγκρισης της Επιτροπής των Ευρωπαϊκών Κοινοτήτων. 
Υπό τις συνθήκες αυτές η Κοινότητα μπορεί να μειώνει 
τη συνεισφορά της σε είδος ή σε χρήμα για το επόμενο 
έτος. 
6. Η UNRWA υποβάλλει κάθε χρόνο, τον Απρίλιο, 
έκθεση στην Κοινότητα σχετικά με τη λειτουργία των 
προγραμμάτων διατροφής, όπου περιλαμβάνονται ο 
αριθμός, η κατηγορία και η θέση των δικαιούχων και οι 
παρεχόμενες υπηρεσίες, το κόστος των προγραμμάτων 
και η χρησιμοποίηση των κοινοτικών συνεισφορών σε 
είδος και σε χρήματα. Άρΰρο 4 
Πληροφόρηση 
Η UNRWA λαμβάνει όλα τα χρήσιμα μέτρα για να 
πληροφορήσει τους πρόσφυγες της Παλαιστίνης και τις 
αρχές των χωρών υποδοχής για τη βοήθεια που λαμβά­
νεται από την Κοινότητα και τα κράτη μέλη της. 
Άρΰρο 5 
Η UNRWA παρέχει όλες τις διευκολύνσεις στα πρόσωπα 
που ενδεχομένως θα οριστούν από την Κοινότητα για να 
παρακολουθούν τη χρησιμοποίηση της κοινοτικής βοή­
θειας από την υπηρεσία αυτή. Η UNRWA παρέχει επίσης 
όλες τις συμπληρωματικές πληροφορίες που θα ήταν 
λογικό να ζητηθούν από τα πρόσωπα που θα οριστούν 
με τον τρόπο αυτό. 
Άρ#ρο 6 
Τα ζητήματα που ανακύπτουν σχετικά με τη σύμβαση 
αυτή ρυθμίζονται με διαβουλεύσεις μεταξύ των δύο 
μερών ύστερα από αίτηση ενός από αυτά. 
ΆρΦρο 7 
Διάρκεια της σύμβασης 
Η παρούσα σύμβαση καλύπτει περίοδο τριών ημερολο­
γιακών ετών, ήτοι των 1984,1985 και 1986. 
Αρφρο 8 
Η παρούσα σύμβαση συντάσσεται σε δύο αντίτυπα στην 
αγγλική, γαλλική, γερμανική, δανική, ελληνική, ιταλική, 
και ολλανδική γλώσσα. Όλα τα κείμενα είναι εξίσου 
αυθεντικά.